So is dit al middel Februarie, tyd om terug te gaan skool toe en die jaar stap sommer klaar vinnig aan. Watter gesonde gewoonte, wat in Januarie se weergawe voorgestel is (Lees gerus hier) het jy reeds begin volg? Indien jy nog nie kans gehad het nie, is dit nou die tyd om die eerste tree te gee! Voor jy jou oë uitvee is nog ’n maand verby.
’n Gesonde, volhoubare leefstyl sluit nie net ’n gesonde dieet in nie, maar ook positiewe denke, deursettingsvermoë en ’n voortgesette besluit om gesonde gewoontes aan te leer en te behou. Dit is belangrik om tyd te maak vir jouself en jou gesondheid.